Document ID: 31982D0814

31982D0814
L 343/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 ноември 1982 година
относно списъка с предприятия в Кралство Свазиленд, които са одобрени да внасят в Общността прясно месо
(82/814/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни (1), и по-специално член 4, параграф 1 и член 18, параграф 1, букви а) и б) от нея,
като има предвид, че на предприятията в трети страни не може да се разрешава да изнасят прясно месо в Общността, освен ако те не съблюдават общите и специални изисквания, посочени в Директива 72/462/ЕИО;
като има предвид, че в съответствие с член 4, параграф 3 от Директива 72/462/ЕИО Кралство Свазиленд е предложило на на едно предприятие да бъде разрешено да изнася в Общността;
като има предвид, че проверките на място от страна на Общността показват, че хигиенните стандарти на това предприятие са достатъчни и че следователно това предприятие може да бъде одобрено в съответствие с член 4, параграф 1 от посочената директива, за внос на прясно месо в Общността;
като има предвид, че следва да се припомни, че вносът на прясно месо е също така предмет и на друго ветеринарно законодателство на Общността, особено що се отнася до изискванията за опазване на здравето, включително специалните разпоредби по отношение на Дания, Ирландия и Обединеното кралство;
като има предвид, че условията за внос на прясно месо от предприятия, които са посочени в приложението към настоящото решение, продължават да са предмет на общностните разпоредби, които са установени другаде, както и на общите разпоредби на Договора; като има предвид, че в частност вносът от трети страни, и ре-експортът към други държави-членки на определени категории месо, като например месото с тегло по-малко от 3 килограма, или месо, което съдържа остатъци от определени вещества, които все още не са предмет на хармонизирани правила на Общността, продължават да са предмет на санитарното законодателство на държавата-членка вносител;
като има предвид, че мерките, предвидени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятието в Свазиленд, което е посочено в приложението по-долу, е одобрено да внася в Общността прясно месо в съответствие с горепосоченото приложение.
2. Вносът от това предприятие, предвиден в параграф 1, остава предмет на ветеринарните разпоредби на Общността, които са установени другаде, и по-специално на тези в областта на ветеринарно-санитарния контрол.
Член 2
Държавите-членки забраняват вноса на прясно месо, ако то идва от предприятие, което не е посочено в приложението.
Член 3
Настоящото решение се прилага от 1 януари 1983 г.
Член 4
Адресати на настоящото решение са държавите-членки.
Съставено в Брюксел на 17 ноември 1982 година.

Labels: 3
17
18